Գ. Ս.- Իսկ ո՞վ ասաց, թե ես վստահում եմ իրենց: Քաղաքական վերնախավն իր հայտարարություններում պետք է չափավոր լինի, որովհետև նրանց հայտարարությունը տարածվում է ժողովրդի շրջանում և անտագոնիզմ է ստեղծում միմյանց հանդեպ: Եվ այնքան հրամայական տոնով են ասում, որ եթե ստորագրեն քաղաքական ուժերի նախագահները` ընտրությունները լավ կանցնեն` կարծես թե որևէ քաղաքական ուժի ներկայացուցիչ ուզում է, որ քվեարկությունը վատ անցնի: Ընտրությունները զանգվածային գործառույթներ ունեն, իսկ դրանք անկանխատեսելի խնդիրներ կարող են առաջացնել: Հարցն այստեղ վերաբերում է ոչ թե նրան, որ գնանք-տեսնենք` ով հանցագործություն կատարեց, բռնենք: Այլ` միջոցներ ձեռնարկենք, որպեսզի այդ հանցագործությունը տեղի չունենա: